Република Србија

**ОПШТИНА ЉУБОВИЈА**

**Општинска управа**

-Комисија за јавну набавку-

Број: 404-62/2018-04

25.09.2018. године

Војводе Мишића 45

Љ у б о в и ј а

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДМЕТ**: Одговор Комисије за јавну набавку бр. 1

Комисији за јавну набавку радова на реконструкцији зграде Библиотеке „Милован Глишић“ Љубовија по Пројекту унапређењa енергетске ефикасности, редни број ЈН 58/2018 – поновљени поступак, дана 24.09.2018. године, упућена су следећа питања, односно захтев за појашњењем конкурсне документације:

**Питање 1:** На страни 23/79 конкурсне документације – **VI УПУТСТВО ПОНУЂАЧИМА КАКО ДА САЧИНЕ ПОНУДУ** – *Тачка 11. Подаци о врсти, садржини, начину подношења, висини и роковима обезбеђења испуњења обавеза понуђача* - наводи се да је понуђач дужан уз понуду да достави следеће:

1) Банкарску гаранцију за озбиљност понуде,

2) Оригинал писмо о намерама банке за издавање банкарске гаранције за добро извршење посла,

3) Оригинал писмо о намерама банке за издавање банкарске гаранције за отклањање грешака у гарантном року.

Да ли је прихватљиво да Понуђач који је учествовао у истој јавној набавци која се сада понавља, а који је доставио уз претходну понуду тражена средства обезбеђења, сада у поновљеном поступку достави средства финансијског обезбеђења са продуженим роковима кроз Анексе финансијских гаранција или је потребно да се прибаве нова средства финансијског обезбеђења?

**Одговор 1:** С обзиром да је у питању нов поступак јавне набавке, односно да је претходни поступак обустављен, потребно је прибавити нова средства финансијског обезбеђења.

**Питање 2:** Уколико је потребно доставити нова финансијска средства обезбеђења, молимо Вас да нам исте у најкраћем року вратите како би Вам у поновљеном поступку доставили нова средства обезбеђења.

**Одговор 2:** Средства финансијског обезбеђења достављена у претходном поступку јавне набавке, биће враћена понуђачима у најкраћем могућем року.

**КОМИСИЈА ЗА ЈАВНЕ НАБАВКЕ**

**ОПШТИНСКЕ УПРАВЕ ОПШТИНЕ ЉУБОВИЈА**